**OBAVIJEST O PONOVLJENOM UPISU ZA PODRUČNI VRTIĆ U PERUŠIĆU (JASLICE) I PODRUČNI VRTIĆ U KARLOBAGU (VRTIĆ)**

Da bi svoje dijete upisali u naš Vrtić u  program jaslice/vrtić za pedagošku godinu 2022./2023.  potrebno je popuniti putem linka  e-Upisi zahtjev u vremenu od*09. do 16. prosinca 2022. godine* na portalu e-Građani putem usluge e-Upisi. Potrebno je imati važeću vjerodajnicu i priložiti sljedeće dokumente kako bi dokazali koje kriterije ispunjavate pri upisu:

**Dokumenti koji se prilažu uz Zahtjev:**

* rodni list djeteta
* potvrdu o prebivalištu ili boravištu ili presliku osobne iskaznice za osobe koje nisu roditelji/skrbnici djeteta, a upisani su u članove kućanstva,
* izjava o broju članova kućanstva ili kod ispunjavanja online zahtjeva upisati sve članove kućanstva,
* potvrda o visini dohotka i primitaka za svakog člana kućanstva iz Porezne uprave (ukupan dohodak članova kućanstva je zbroj dohodaka koje  ostvari roditelj/skrbnik i članovi njegova kućanstva - dohodak od nesamostalnog rada, dohodak od samostalne djelatnosti, dohodak od imovine i imovinskih prava u godini koja je prethodila godini upisa djeteta umanjen za iznos poreza i prireza).
* elektronička potvrda o evidenciji mirovinskog staža i plaća,
* za roditelje koji su na rodiljnom ili roditeljskom dopustu dokaz da se na  posao vraća s 1. danom mjeseca rujna one pedagoške godine za koju se dijete upisuje,
* i ostalu dokumentaciju kojom roditelj/skrbnik ostvaruje prednost pri upisu.

**KORISNIČKE UPUTE ZA RODITELJE:**

(DOKUMENTI SE PREUZIMAJU NA STRANICI VRTIĆA)

[https://e-upisi.hr/](http://e-upisi.hr/)

[Upisi-u-djecje-vrtice-korisnicke-upute-roditelji (2)](https://djecji-vrtic-pahuljica.hr/?ACT=54&fid=54&d=84&f=upisi-u-djecje-vrtice-korisnicke-upute-roditelji_(2).pdf)

Vrtić će oglasiti rezultate o prijemu djece na mrežnim stranicama i oglasnoj ploči matičnog Dječjeg vrtića   *23. prosinca 2022. godine.*

Djeca koja su primljena u Vrtić započinju ostvarivati programe od 01. 01. 2023. godine

Primljena djeca raspoređuju se u skupine prema važećim Državnim pedagoškim standardima predškolskog odgoja i naobrazbe Republike Hrvatske (NN 63/08).

Za djecu koja nisu primljena u Vrtić na početku pedagoške godine utvrđuje se lista čekanja te je prijem djece moguć u tijeku godine samo ako netko od korisnika odustane od korištenja redovitog programa.

2

**Prije uključivanja djeteta u Dječji vrtić roditelj/skrbnik obvezan je:**

* obaviti inicijalni razgovor koji se provodi u dječjem vrtiću u svrhu opažanje djetetova ponašanja i komuniciranja uz nazočnost roditelja, a koje provodi stručno povjerenstvo dječjeg vrtića (stručni suradnici, viša medicinska sestra i ravnatelj),
* dostaviti Vrtiću potvrdu nadležnog liječnika o zdravstvenom stanju djeteta (potvrdu o sistematskom pregledu djeteta),
* potpisati Izjavu o ovlaštenim osobama koje mogu dovoditi i odvoditi dijete iz Vrtića,
* potpisati s Dječjim vrtićem Ugovor o korištenju programa Vrtića.

 UPRAVA VRTIĆA